MT Il-Ġurnal Uffiċjali ta’ l-Unjoni Ewropea C 143/2

Tagħrif fil-qosor ikkomunikat mill-Istati Membri fir-rigward ta' l-għajnuna ta' l-Istat mogħtija skond ir-Regolament tal-Kummissjoni (KE) Nru 1857/2006 dwar l-applikazzjoni ta' l-Artikoli 87 u 88 tat-Trattat ta' għajnuna ta' l-Istat għal impriżi żgħar u ta' daqs medju attivi fil-produzzjoni tal-prodotti agrikoli u li jemenda r-Regolament (KE) Nru 70/2001

(2007/C 143/02)

Numru XA: XA 64/07

Stat Membru: Ir-Repubblika tal-Litwanja

Reġjun: —

Titlu ta' l-iskema ta' l-għajnuna jew isem il-kumpanija li qed tirċievi għajnuna individwali: Paramos teikimas už šalutinių gyvūninių produktų, neskirtų vartoti žmonėms, pašalinimą ir sunaikinimą

Bażi ġuridika: Lietuvos Respublikos žemės ūkio ministro 2007 m. balandžio 13 d. įsakymas Nr. 3D-162 „Dėl paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios“

Nefqa annwali ppjanata taħt l-iskema jew ammont kumplessiv ta' l-għajnuna individwali mogħtija lill-kumpanija: 6 800 000 LTL, skond ir-rata tal-kambju uffiċjali ta' l- EUR (1 971 000 EUR).

Intesità massima ta' l-għajnuna: Sa 100 % ta' l-ispejjeż għat-tneħħija u l-qerda ta' bhejjem imneħħija mill-istokk, meta ttestijiet għat-TSE ta' dawn il-bhejjem imneħħija apposta mill-istokk jkun obbligatorju.

Sa 100 % ta' l-ispejjeż għat-tneħħija ta' dawn il-bhejjem imneħħija mill-istokk..

Sa 75 % ta' l-ispejjeż għall-qerda ta' dawn il-bhejjem imneħħija mill-istokk.

Data ta' l-implimentazzjoni: L-1 ta' Mejju 2007

Tul l-iskema jew l-għoti ta' l-għajnuna individwali: Sal-31 ta' Diċembru 2103

L-għan ta' l-għajnuna: L-appoġġ għall-SMEs.

L-għoti ta' għajnuna għall-impriżi u l-bdiewa li jaħdmu fil-qasam tal-bhejjem sabiex ikun żgurat programm konsitenti ta' kontroll u tneħħija sigura tal-bhejjem imneħħija mill-istokk.

Japplika l-Artikolu 16 tar-Regolament tal-Kummissjoni (KE) Nru 1857/2006.

L-ispejjeż eliġibbli huma spejjeż marbuta mat-tneħħija u l-qerda ta' bhejjem imneħħija mill-istokk.

Setturi kkonċernati: Produzzjoni primarja ta' prodotti agrikoli

Isem u indirizz ta' l-awtorità li toħorġ l-għotjiet:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Indirizz virtwali: http://www.zum.lt/min/Isakymai/dsp_isakymas.cfm?IsakymasID=3409&langparam=Lt

Tagħrif ieħor: —

Numru XA: XA 65/07

Stat Membru: Ċipru

Reġjun: L-għajnuna mhix mogħtija minn awtorità reġjonali.

Titlu ta' l-iskema ta' l-għajnuna jew isem il-kumpanija li qed tirċievi għajnuna individwali: Sigan Management — Plan for the Collection, Transport and Processing of Animal Waste

Bażi ġuridika: Άρθρο 120470.07501 του Προϋπολογισμού για το 2007 — Άλλες Δαπάνες — Συλλογή, μεταφορά, επεξεργασία και τελική διάθεση Ζωικών Αποβλήτων (προσφορά 20/2004) [(Article 120470.07501 of the Budget for 2007 — Other expenditure — Collection, transport, processing and final disposal of animal waste (Bid 20/2004)]

Ο περί της Εφαρμογής Κοινοτικών Κανονισμών στον Τομέα της Κτηνιατρικής Νόμος του 2004 [Ν149(Ι)/2004 (2004 Law on the implementation of Community Regulations in the veterinary sector) (Ν149(Ι)/2004)]

Nefqa annwali ppjanata taħt l-iskema jew ammont kumplessiv ta' l-għajnuna individwali mogħtija lill-kumpanija: Sigan Managment qed tingħata 1 295 000 CYP fis-sena. Kull sena, qabel l-aħħar pagament ta' kull xahar ikun sar, l-ammont annwali jiġi aġġustat mill-ġdid abbażi ta' kull bidla fl-ispejjeż għall-fjuwil u l-ħlas jiġi aġġustat skond dan.

Intensità massima ta' l-għajnuna: 100 % tan-nefqa għat-tneħħija u l-qerda ta' nagħaġ u mogħoż adult mejtin ( ta' 'il fuq minn 18-il xahar). Dawn l-annimali għandhom jiġu ttestjati għat-TSE.

100 % tan-nefqa għat-tneħħija u l-qerda ta' baqar mejta ta' 'l fuq minn 24 xahar. Dawn l-annimali għandhom jiġu ttestjati għall-Enċefalopatija Sponġiformi Trasmissibbli (TSE). 100 % tan-nefqa għat-tneħħija u l-qerda ta' annimali mejta (għoġġiela sa 24 xahar, nagħaġ u mogħoż sa 18-il xahar, ħnieżer, tjur ta' l-irziezet u fniek) L-awtorità kompetenti se żżid il-prezz tal-qatla għall-annimali u t-tjur kollha sabiex tkopri 25 % tan-nefqa għall-qerda ta' dawn l-annimali. Skond il-kalkoli ta' l-awtorità kompetenti, 25 % tan-nefqa għat-tneħħija u l-qerda ta' annimali mejta (għoġġiela sa 24 xahar, nagħaġ u mogħoż sa 18-il xahar, ħnieżer, tjur ta' l-irziezet u fniek) jammontaw għal 150 892CYP fis-sena.

Data ta' l-implimentazzjoni: L-iskema bdiet topera fl-1.12.2006 (hija skema ta' għajnuna ta' l-Istat implimentata qabel id-data tad-dħul fis-seħħ tar-Regolament (KE) 1857/2006 u li madankollu taqa' fl-ambitu tagħha, minħabba l-Artikolu 23(2) tiegħu.

Tul l-iskema jew l-għoti ta' l-għajnuna individwali: Il-kumpanija obbligata toffri s-servizzi tagħha skons it-termini stipulati fid-dokumenti ta' l-offerta għal perjodu ta' 7 snin, i.e. sat-30.11.2013.

L-għan ta' l-għajnuna: Il-ġbir, it-trasport, il-ħżin u t-trattament ġenerali ta' l-iskart annimali mhux meħtieġ għall-konsum mill-bniedem, irregolat mid-dispożizzjonijiet tar-Regolament (KE) 1774/2002, li ġew trasposti fil-liġi Ċiprijotta bil-Liġi ta' l-2004 dwar l-implimentazzjoni tar-Regolamenti tal-Komunità fis-settur veterinarju (Ν149(Ι)2004).

Setturi kkonċernati: Ir-raħħala kollha f'żoni kkontrollati mir-Repubblika ta' Ċipru li jagħmlu użu mis-servizzi bla ħlas ta' Sigan Management. il-ġbir u l-qerda ta' annimali mejta.

Isem u indirizz ta' l-awtorità li toħorġ l-għotjiet:

Κτηνιατρικές Υπηρεσίες (Veterinary Services) Υπουργείο Γεωργίας, Φυσικών Πόρων και Περιβάλλοντος (Ministry of Agriculture, Natural Resources and Environment) CY-1417 Λευκωσία (CY-1417 Nicosia)

Indirizz virtwali: www.moa.gov.cy/vs

Tagħrif ieħor: —

Numru XA: XA 66/07

Stat Membru: Il-Latvja

Reġjun: —

Titlu ta' l-iskema ta' l-għajnuna jew isem il-kumpanija li qed tirċievi għajnuna individwali: Eiropas Savienības struktūrfonda Eiropas Lauksaimniecības virzības un garantiju fonds Vienotā programmdokumenta 4. prioritātes “Lauku un zivsaimniecības attīstības veicināšana” 4.1. pasākuma “Investīcijas lauksaimniecības uzņēmumos”

Bażi ġuridika: 2006. gada 19. septembra MK noteikumi Nr. 777 “Noteikumi par atklāta projektu iesniegumu konkursa “Investīcijas lauksaimniecības uzņēmumos” vadlīnijām”

Nefqa annwali ppjanata taħt l-iskema jew ammont kumplessiv ta' l-għajnuna individwali mogħtija lill-kumpanija: L-ammont totali taħt l-iskema ta' għajnuna huwa 5 000 000 LVL.

Intensità massima ta' l-għajnuna: Il-finanzjament pubbliku ta' l-ispejjeż applikabbli ma jaqbiżx:

Spejjeż eliġibbli

Huma eliġibbli biss dawk l-affarijiet fl-istima tal-proġett tal-bini li fil-qafas tal-proġett huma marbuta direttament mal-miżuri ffinanzjati mill-Fondi Strutturali. Madankollu, l-ispejjeż li ġejjin li mhumiex marbuta direttament mal-produzzjoni sejrin, per eżempku, jitqiesu bħala spejjeż eliġibbli jekk l-ammont tagħhom ma jaqbiżx 30 % ta' l-ammont totali ta' spejjeż eliġibbli ta' bini: bini, bini mill-ġdid u tiġdid ta' bini amministrattiv, stalazzjoni ta' dawl għal barra, kmamar fi ħdan il-binjiet għall-għassa, stallazzjoni ta' sistemi ta' allarm għas-sikurezza, inkluż sistemi ta' sorveljanza bil-vidjow, kmamar awżiljari, jekk l-użu funzjonali tagħhom huwa spjegat, tojlits għall-istaff, eċċ.

Jekk il-proġett tal-bini jipprovdi għall-pajżaggar, se jitqiesu bħala spejjeż eliġibbli biss l-ispejjeż ta' l-asfaltar (jew it-tqegħid ta' metrjali tal-wiċċ oħra), iż-żrigħ ta' ħaxix u l-istallazzjoni ta' xatbiet u postijiet ta' kontroll.

Data ta' l-implimentazzjoni: L-1 ta' Mejju 2007

Tul l-iskema jew l-għoti ta' l-għajnuna individwali: Sat-30 ta' Diċembru 2008

L-għan ta' l-għajnuna: L-għan ta' l-għajnuna huwa li jiġi żgurat żvilupp rurali bbilanċjat u sostenibbli, li jitnaqqsu differenzi soċjo-ekonomiċi bejn żoni rurali u urbani, jiġi kkonservat ambjent rurali divers u jiġu promossi l-effiċjenza u l-kompetittività tal-produzzjoni agrikola.

Din il-miżura hija konforma ma' l-Artikolu 4 tar-Regolament tal-Kummissjoni (KE) Nru 1857/2006.

Setturi kkonċernati: Din l-għajnuna hija maħsuba għal impriżi żgħar u medji attivi fl-agrikoltura.

Isem u indirizz ta' l-awtorità li toħorġ l-għotjiet:

Latvijas Republikas Zemkopības ministrija LV-1981 Rīga

Indirizz virtwali: www.zm.gov.lv

Numru XA: XA 67/07

Stat Membru: Ir-Repubblika tal-Litwanja

Reġjun: —

Titlu ta' l-iskema ta' l-għajnuna jew isem il-kumpanija li qed tirċievi għajnuna individwali: Għajnuna għat-tnissil tal-bhejjem

Bażi ġuridika: Lietuvos Respublikos žemės ūkio ministro 2007 m. balandžio 18 d. įsakymas Nr. 3D-166 „Dėl paramos veislininkystei taisyklių patvirtinimo“

Nefqa annwali ppjanata taħt l-iskema jew ammont kumplessiv ta' l-għajnuna individwali mogħtija lill-kumpanija: LTL 28 000 000 LTL, skond ir-rata tal-kambju uffiċjali għall-EUR (8 109 360 EUR).

Intensità massima ta' l-għajnuna: Sa 100 % ta' l-ispejjeż amministrattivi għall-ħolqien u ż-żamma ta' reġistri tar-razza

Sa 70 % ta' l-ispejjeż għat-testijiet imwettqa minn jew f'isem partijiet terzi sabiex jiddeterminaw il-kwalità ġenetika jew il-produttività tal-bhejjem, għajr għal verifiki mwettqa mir-raħħal u verifiki ta' rutina tal-kwalità tal-ħalib.

Sa 40 % ta' l-ispejjeż marbuta ma' l-introduzzjoni ta' metodi innovattivi ta' tnissil tal-bhejjem jew tekniki fuq il-livell tal-farm, għajr kull spiża marbuta ma' inseminazzjoni artifiċjali, sal-31 ta' Diċembru 2011;

Sa 100 % ta' l-ispejjeż marbuta ma' l-organizzazzjoni ta' kompetizzjonijiet, wirjiet, fieri u fora, u parteċipazzjoni fihom, bil-għan ta' bdil ta' informazzjoni.

Data ta' l-implimentazzjoni: L-1 ta' Mejju 2007

Tul l-iskema jew l-għoti ta' l-għajnuna individwali: Sal-31 ta' Diċembru 2103

Għajnuna għal spejjeż marbuta ma' l-introduzzjoni ta' metodi innovattivi ta' tnissil tal-bhejjem jew tekniki fuq il-livell tal-farm, għajr kull spiża marbuta ma' inseminazzjoni artifiċjali, sal-31 ta' Diċembru 2011;

L-għan ta' l-għajnuna:

— l-appoġġ għall-SMEs

— li r-raħħala jitħajru jieħdu sehem fi programmi għall-evalwazzjoni ta' l-istokk tat-tnissil fuq il-bażi tal-proġeni tagħhom u fi programmi oħra ta' selezzjoni

— li tiżdied il-produttività ta' l-annimali mrobbija u jittejjeb il-potenzjal ġenetiku tagħhom, u li jitkattru l-merħliet bi kwalitajiet ta' tnissil għolja;

— il-ġbir ta' data dwar il-produttività ta' l-annimali u r-razez, u l-iżvilupp ta' programmi kompjuterizzati ta' tnissil tal-bhejjem u selezzjoni ta' l-annimali billi jintuża netwerk informatiku waħdieni;

— il-modernizzazzjoni tat-teknoloġiji tal-valutazzjoni tal-produttività ta' l-annimali u tal-kwalità tal-laħam

— li r-raħħala jitħajru jrabbu annimali ta' valur ta' tkattir għoli u jtejbu l-kwalitajiet ta' tnissil ta' l-annimali;

— jippreservaw u jtejbu r-razez tal-bhejjem Litwani u l-għadira ġenetika tagħhom;

— biex jivvalutaw il-bhejjem tat-tnissil u jorganizzaw wirjiet tal-bhejjem, provi taż-żwiemel u kompetizzjonijiet

Japplikaw l-Artikoli 15 u 16 tar-Regolament tal-Kummissjoni (KE) Nru 1857/2006.

L-ispejjeż eliġibbli huma:

1. l-ispejjeż amministrattivi għall-ħolqien u ż-żamma ta' reġistri tar-razza;

2. l-ispejjeż għat-testijiet imwettqa minn jew f'isem partijiet terzi sabiex jiddeterminaw il-kwalità ġenetika jew il-produttività tal-bhejjem, għajr għal verifiki mwettqa mir-raħħal u verifiki ta' rutina tal-kwalità tal-ħalib.

3. spejjeż marbuta ma' l-introduzzjoni ta' metodi jew tekniki innovattivi ta' tnissil tal-bhejjem, għajr kull spiża marbuta ma' l-introduzzjoni jew it-twettiq ta' inseminazzjoni artifiċjali;

4. l-ispejjeż marbuta ma' l-organizzazzjoni ta' kompetizzjonijiet, wirjiet, fieri u fora, u parteċipazzjoni fihom, bil-għan ta' bdil ta' informazzjoni.

Setturi kkonċernati: Trobbija ta' l-annimali (trobbija tal-baqar, taż-żwiemel, tal-ħnieżer, tan-nagħaġ, tal-mogħoż)

Isem u indirizz ta' l-awtorità li toħorġ l-għotjiet:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Indirizz virtwali: http://www.zum.lt/min/Isakymai/dsp_isakymas.cfm?IsakymasID=3414&langparam=LT

Tagħrif ieħor: —